กินยาคุมมาถึงเม็ดที่7แล้วพอจะมากินเม็ดที่8ไม่มียาค่ะพอดีลูกแกะเอาเมดที่8ออกมาทิ้งแล้วถ้าไปกินเม็ดที่9เลยได้ไหมคะ (แต่กินทุกวันเลยค่ะ ยาคุมแบบ28เม็ดค่ะ)
สวัสดีค่ะ การรับประทานยาคุมแบบแผงรายเดือนนั้นมีประสิทฺธิภาพในการคุมกำเนิดสูง แต่ต้องกินครบ ติดต่อกันทุกวัน จึงจะได้ประสิทธิภาพเกิน 99%โดยหากหายไป 1 เม็ด ควรจะหามากินชดเชย โดยอาจจะซื้อยาแบบเดียวกันมาอีกแผง แล้วแกะนำเม็ดนั้นออกมากิน ถ้าเกิดนำยาเม็ดที่ 9 มากิน มันก็จะเลื่อนมาเรื่อยๆ ทำให้ได้ยาที่มีฮอร์โมนไม่ครบ 21 เม็ด ซึ่งถึงแม้จะยังมีโอกาสตั้งครรภ์ได้น้อยหากกินหายไป 1 เม็ด แต่อาจทำให้ยาได้ประสิทธิภาพไม่เต็มที่ อีกทั้งต้องดูอีกว่าเป็นยาคุมที่ยาทุกเม็ดเหมือนกันนำมากินแทนกันได้หรือเปล่าแนะนำปรึกษาเภสัชกรใกล้บ้านเกี่ยวกับเรื่องการใช้ยาคุมกำเนิดอีกครั้งว่าเป็นแบบใด แต่แนะนำการพยายามหามากินให้ครบจะดีกว่าค่ะ